El Mercat Municipal de Burjassot celebra una nova Nit al Mercat dissabte que ve 19 de desembre
2025-07-24

De la mà de la Regidoria de Promoció Econòmica, dirigida per Roc Senent, i a través de CEMEF, l’Associació de Comerciants del Mercat Municipal (CODEMER), ha programat una nova Nit al Mercat amb la qual acomiadaran l’any.

En aquest mes de desembre la vetlada gastronòmica en el Mercat Municipal serà el dissabte dia 19 a partir de les 21 hores i, com és habitual, totes les persones que s’acosten a aquest espai municipal podran degustar els productes elaborats, en l’instant i a preus assequibles, pels diferents comerciants del mercat. Tot preparat amb el màxim afecte per al gaudi dels presents.

Aquesta iniciativa de dinamització dels comerços del Mercat Municipal està sent tot un èxit des de la seua posada en funcionament i el passat mes de novembre complia un any de vida amb una gran participació dels veïns de Burjassot.